Øll sleppingarlomb og brundlomb skulu koppsetast fyri blóð- og bráðsótt við Covexin ® 8, sum er at fáa í handkeypi. Skamtur: 2 ml at spræna aftanfyri herðablaðið. Heilivágurin skal ristast væl og goymast kalt. GUDAIR ®-garnasótt Øll sleppingarlomb og brundlomb skulu koppsetast fyri garnasótt við Gudair ®, sum er at fáa í handkeypi. Skamtur: 1 ml at spræna undir skinnið á miðjari høgru síðu. Heilivágurin skal ristast sera væl og goymast kalt. Orsøkin til garnasótt er bakterian Mykobakterium paratuberkulosis: Seyðurin fær kroniskan bruna í viljarovuni. Hann missir holdini, sum frá líður, men annars er lítið at síggja til, at hann er sjúkur. Eingin viðgerð er, men sjúkan er ikki so vanlig, tí størsti parturin av seyðinum verður koppsettur. Tað verður lýst í bløðunum og útvarpinum, tá vøran er tøk á apotekunum. ALLUR HAGASEYÐUR: COMBINEX ® MIKSTUR Allur hagaseyður skal viðgerðast fyri iglar og rundormar í vinstur, gørnum og lungum við COMBINEX ® MIKSTUR. Hesin heilivágur er uppá forskrift frá djóralækna. Skamtur: 2 ml fyri hvørji 10 kg livandi vekt. Heilivágurin skal ristast væl. · Sproyta til seyð Combinex Phillips 12,5 ml cat. no. 532420